cyanic-selkie/wikianc huggingface dataset:
Andrew Powell
Han står òg oppført som medlem av The Alan Parsons Project på debutalbumet deira (Tales of Mystery and Imagination) i rolla som arrrangør, dirigent og komponist. Han fortsette å arbeide med dei som arrangør og dirigent på alle utanom eitt album. Etter gruppa vart oppløyst fortsette han å arbeide med Alan Parsons.
Powell produserte debutalbumet til Kate Bush, The Kick Inside (1978), med songen Wuthering Heights, og det andre albumet hennar, Lionheart (1978).
Andre artistar han har arbeidd med er mellom andre Chris De Burgh, Nick Heyward, Michael Crawford, Elaine Paige, The Hollies og Kansas.
Christian Horrebow Homann
Christian Horrebow Homann var ein norsk lege og stortingsmann, fødd og død i Kragerø.
Homann, som var son til ein distriktslege, vart student i 1842 og cand.med. i 1849. Deretter arbeidde han i teneste hos far sin til denne døydde i 1860, tok då over som distriktslege etter faren. Han deltok i 1867 på den internasjonale legekongressen i Paris, og seks år seinare som Noregs delegat ved den tredje internasjonale kongressen i Wien. «Homann var føre si tid når det galdt å finna årsaka til dei epidemiske sjukdomane, som han hevda kom av levande smittestoff». Han granska også utbreiinga av tuberkulosen.
Homann var i årevis medlem av Kragerø bystyre og ei tid ordførar. Han representerte Kragerø på Stortinget 1874-76. I 1874 var han medlem av bankomitteen, 1875-76 av næringskomite nr 1. Han sa frå seg attval.
Stay with The Hollies
Stay with The Hollies er det første albumet til The Hollies. Albumet kom ut i Storbritannia på Parlophone, eigd av EMI, i januar 1964. I Canada vart eit album med same namn gjeven ut på Capitol 6000, òg eigd av EMI, i juli 1964 med ei anna sporliste. I USA gav Imperial Records ut nok ein annan versjon av dette albumet, kalla Here I Go Again i juni 1964.
Bakgrunn
Etter suksessen til Liverpool-bandet The Beatles, drog mange talentspeidarar frå London-baserte plateselskap til Liverpool for å finne andre beatgrupper. Då Ron Richards frå Parlophone vitja Liverpool tidleg i 1963, spelte gruppa den kvelden på Cavern Club. Dei var i røynda frå Manchester. Richards signerte dei for Parlophone, som òg var selskapet til The Beatles.
Innspeling
Frå byrjinga av var songane framført av The Hollies kjende for vokalharmonien mellom Allan Clarke, Tony Hicks og Graham Nash, som gav ein annan sound til eldre songar. Faktisk var dei fleste songane på albumet skrivne og opphavleg framført av amerikanarar, som Chuck Berry, ein favoritt blant beatgruppene. Den einaste originale komposisjonen på det britiske albumet var «Little Lover», skriven av Allan Clarke og Graham Nash. Den amerikanske utgåva hadde òg berre med éin original, Bobby Elliott/Tony Hicks-songen «Keep Off That Friend of Mine», medan den kanadiske utgåva inneheldt både «Little Lover» og Graham Nash-songeen «Hey What's Wrong with Me».
Salslister
Singelen «Stay» vart gjeven ut på Parlophone i november 1963 og nådde til slutt åttande plassen på UK Singles Chart. Stay with The Hollies kom ut tre månader seinare og nådde andreplassen på UK Albums Chart.
Amerikansk versjon
I juni 1964 fekk Imperial Records tak i dei amerikanske rettane til The Hollies og gav ut den første plata som Here I Go Again etter at denne singelen hadde hatt moderat suksess, og like etter utgjevinga av «Just One Look» i Amerika. Imperial tok bort fem av songane frå den britiske utgåva – «Baby Don't Cry», «Mr. Moonlight», «Little Lover», «Whatcha Gonna Do 'Bout It» og «Candy Man» – og la til singlane «Just One Look» og «Here I Go Again» i lag med Hicks/Elliott-originalen «Keep Off That Friend of Mine» (B-sida til «Just One Look», den første gongen denne kom ut på eit album). I 2010 vart monoversjonen av plata gjeven ut på 180-grams vinyl i USA av Sundazed Records.
I 1966 vart 1963-innspelingane av «Candy Man», «Little Lover» (stundom feilstava som «Little Love») og «Whatcha Gonna Do 'Bout It» inkludert på det nye Imperial-albumet Bus Stop. The Hollies var ikkje nøgd med at Imperial gav ut denne samleplata, og det var ein av fleire årsaker til at gruppa valde å forlate Imperial i 1967 og signere kontrakt med Epic Records for distribusjon av musikken deira i USA.
Den kanadiske utgåva
Stay with The Hollies vart òg gjeven ut i Canada, den 20. juli 1964 som Capitol T-6073. Plata vart gjeven ut på Capitol 6000, eit selskap som berre fanst i Canada og som hovudsakleg gav ut britiske artistar signert til eit EMI-eigd selskap i Storbritannia.
Medverkande
The Hollies
Andre medverkande
Artisten Madonna
Madonna  er ein amerikansk popartist kjend verda over for ei rekkje hitsongar og oppsiktsvekkande framsyningar. Nokre av dei kjende songane hennar er «Like a Virgin», «Papa Don't Preach», «Like a Prayer», «Frozen», «Music» og «Hung Up». Madonna har selt over 300 millionar plater og er ifølgje Guinness Rekordbok den mestseljande kvinnelege artisten i verda. Ho er rekna som ei god forretningskvinne og eig eit eige plateselskap, Maverick.
Madonna er utdanna som dansar, og er kjend for sterk koreografi i tillegg til gjennomførte antrekk og ofte også seksuelle og religiøse verkemiddel i musikkvideoane og turneane sine. Artisten er rekna som eit moteikon gjennom eigne framsyningar, og har utforma kledekolleksjonar. Ho har også opptredd som skodespelar i fleire filmar med blanda mottakingar. For hovudrolla i Evita (1996) fekk ho ein Golden Globe-pris. Ho har også skrive barnebøker.
Den spanske sølvflåten
Den spanske sølvflåten (eller Vestindiaflåten. frå spanske Flota de Indias) var eit konvoisystem i Det spanske imperiet frå 1566 til 1790. Konvoiane var hovudsakleg handelsflåtar nytta for å transportere forskjellige varer, som jordbruksvarer, tømmer, forskjellige metall, luksusvarer, sølv, gull, edelsteinar, perler, krydder, sukker, tobakk, silke og andre eksotiske varer frå Det spanske imperiet i Amerika til Spania. Produkt som verktøy og andre daglegvarer, samana med spanske kolonistar, vart transporte den andre vegen.
Kjelder
''
My Way
«My Way» er ein song popularisert av Frank Sinatra. Teksten vart skriven av Paul Anka til melodien av den franske songen «Comme d'habitude», der Claude François medlåtskrivar i 1967. Den engelske teksten til Anka følgde ikkje den originale franske songen i det heile. Songen vart ein suksess for mange artistar, inkludert Sinatra, Elvis Presley og Sex Pistols. Sinatra sin versjon av «My Way» låg 75 veker inne på den britiske Topp 40-lista, ein rekord som framleis står i dag.
Bakgrunn
Paul Anka høyrde den originale franske popsongen «Comme d'habitude», framført av Claude François, då han var på ferie i Sør-Frankrike i 1967. Han flaug til Paris for å forhandle om rettane til songen. I eit intervju i 2007 sa han: «Eg syns det var ei dårleg plate, men det var noko der.» Han fekk rettane til å tilpasse, spele inn og gje ut songen for berre ein dollar, mot at komponisten av melodien skulle få honorara til resultatet av det Anka kom opp med. Ei stund seinare hadde Anka ein middag i Florida med Frank Sinatra då Sinatra skal ha sagt «Eg sluttar med heile industrien. Eg er lei, eg skal ut».
Attende i New York skreiv Anka ny tekst og endra litt på melodistrukturen til den originale franske songen for Sinatra:
Anka var ferdig med songen om morgonen. «Eg ringde til Frank i Nevada – han var på Caesar's Palace – og sa 'eg har noko verkeleg spesielt til deg.'»
Frank Sinatra spelte inn sin versjon av songen 30. desember 1968, og han kom ut tidleg i 1969 på albumet med same namn og på singel. Singelen nådde 27. plassen på Billboard Hot 100-lista og andreplassen på Easy Listening-lista i USA. I Storbritannia sette singelen ein rekord som enno står og vart den singelen som låg lengst inne på topp 40, 75 veker i alt frå april 1969 til september 1971. Han låg ytterlegare 49 veker inne på topp 75, men klatra aldri høgare enn femteplassen.
Sjølv om dette vart signatursongen til Frank Sinatra, sa dottera Tina at han seinare hata songen. «Han likte han ikkje. Songen vart alltid hengande fast på han. Han syns songen var eigennyttig og nytingssjuk».
Elvis Presley-versjonen
Den 3. oktober 1977, fleire veker etter Presley døydde, vart konsertopptaket av «My Way» (spelt inn for Elvis In Concert den 21. juni 1977) gjeven ut som singel. I USA nådde singelen 22. plassen på Billboard Hot 100 seint i 1977 (høgare enn Frank Sinatra klarte) og sjetteplassen på Billboard Adult Contemporary-lista, og selde til gullplate. Året etter nådde singelen andreplassen på Billboard Country singles-lista, men gjekk heilt til topps på den rivaliserande Cash Box Country Singles-lista. I Storbritannia nådde singelen niandeplassen på UK Singles Chart.
Sid Vicious-versjonen
Sex Pistols-bassisten Sid Vicious spelte inn ein punkrockversjon av songen, der mykje av teksten vart endra og arrangement spelt kjappare. Bandet vart arrangert av Simon Jeffes.
I eit intervju i 2007 sa Paul Anka at han hadde blitt «noko destablisert av Sex Pistols-versjonen. Det var litt merkeleg, men eg følte han (Sid Vicious) var oppriktig.»
Vicious kunne ikkje heile teksten då han skulle spele han inn, så han improviserte fleire linjer, inkludert fleire bannord.
Ein forkorta versjon av Vicious-versjonen (som framført av Gary Oldman, frå filmen Sid & Nancy) vert spelt under rulleteksten til filmane Goodfellas og Juan of the Dead.
På albumet The End, som kom i samband med filmen Nana 2, syng songaren og skodespelaren Mika Nakashima ein versjon av Sid Vicious-utgåva av songen som høyres ut som publikum syng korvokal.
Andre versjonar
I 1970 vann den britiske songaren Samantha Jones ein musikkfestival i belgiske Knokke-Heist med ein versjon av «My Way», og denne nådde sidan fjerdeplassen på den nederlanske singellista.
Glen Campbell spelte inn songen i 1970 på albumet The Glen Campbell Goodtime Album.
Sääksmäki
Sääksmäki er ein tidlegare kommune i landskapet Birkaland i Finland. Kommunen hadde 3&503&4467&4 467 innbyggjarar i 1970, og arealet var 216 km2. Sääksmäki var ein finskspråklig kommune.
My Way
Andre versjonar
The Pogues-songaren Shane MacGowan spelte inn ein punk-versjon av songen som nådde 29. plassen på den britiske singellista.
Den nederlandske songaren og målaren Herman Brood spelte inn songen. Denne kom ut på det posthume albumet My Way (2001). Tittelsongen kom ut på singel og vart den første singelen hans som nådde toppen av den nederlandske singellista.
Sääksmäki
I Sääksmäki ligg fleire bygdeborger. Den største av dei ligg i Rapola.
My Way
Andre versjonar
I 1968 vart den då ukjende songaren David Bowie spurt av forlaget sitt om å skrive ein engelsk tekst for den originale franske songen. Bowie fortalte på VH1 Storytellers at versjonen hans, «Even a Fool Learns to Love», vart bryskt avvist, noko han meinte var riktig. Bowie spelte aldri inn songen. Seinare omgjorde han akkordane i den franske songen og omgjorde songen til «Life on Mars?», ein song på Hunky Dory frå 1971, og skreiv på omslaget «inspired by Frankie» (der han refererte til «My Way»-songaren Frank Sinatra).
As Sulayyil
Al Sulayyil ligg i sørlege Riyadh-regionen. I lag med nabolandsbyen Wadi Addawasir er han hovudbyen i området, som vert rekna som eit av dei beste jordbruksområda i landet.
Sulayyil er stort sett busett av Dawasir-stamma. Al Sulayyil ballistiske missilbase vart bygd i 1987–1988 i dalen 25 km nord for byen.
My Way
Andre versjonar
I 2009 spelte Mark Vincent inn ein versjon for debutalbumet sitt My Dream – Mio Visione.
Sääksmäki
Sääksmäki gråsteinskyrkje vart bygd rundt år 1500. I kyrkja finst nokre treskulpturar frå ei eldre kyrkje.
My Way
Andre versjonar
Då ho vart 90 år i 2015, spelte den svenske songaren Kjerstin Dellert inn ein versjon kalla «Min sång» med tekst av Lars Jacob, som opphavleg vart framført av Dellert i 1975..
Sääksmäki
I 1973 vart Sääksmäki kommune slått saman med Valkeakoski.
My Way
Andre versjonar
Ein spanskspråkleg versjon av songen kalla «A Mi Manera» vart spelt inn av Gipsy Kings, i flamencostil.
Federico Valverde
Han er også med på Uruguay sitt landslag. 5. september 2017 debuterte Valverde for landslaget, og det første landslagsmålet hans kom i ein kamp mot Paraguay. I mai 2018 blei Valverde tatt ut som ein av 26 spelarar som skulle representera Uruguay under VM i Russland 2018
Sjonaspråk
Sjonaspråk er ei gruppe nært beslekta språk i bantuspråkfamilien. Dei har Guthrie-nummer S.10. Det mest kjende språket i denne gruppa er sjona, dei andre språka er dema, kalanga, manyika, ndau, nambya, tawara og tewe.
Dan O’Brien
Aktiv
O’Brien vann ein suveren siger i tikamp i friidretts-VM 1991 i Tokyo, og sette meisterskapsrekord med 8 812 poeng. Året etter mislukkast han i å kvalifisere seg til OL 1992 i Barcelona då han bomma heilt i stavhopp. Ein månad etter sommarleikane slo han verdsrekorden til briten Daley Thompson, då han i Talence i Frankrike vann ei tevling etter å ha plukka 8 891 poeng. Noteringa var verdsrekord i sju år.
O’Brien forsvarte VM-tittelen i tikamp både i 1993 og i 1995, i begge tevlingane hadde han sterkast konkurranse frå Eduard Hämäläinen frå Kviterussland. Under Sommar-OL 1996 sikra O’Brien seg den olympiske meistertittelen i tikamp, med over hundre poengs margin Frank Busemann frå Tyskland.
Etter 1998-sesongen var O’Brien mykje hemma av skadar.
Frederik Nicolai Jensen
Frederik Nicolai Jensen, kjend som Frits Jensen, var ein norsk prest, kunstnar og stortingsmann. Han var bror til statsråd Christian Jensen.
Jensen var son til ein kjøpmann i Bergen, og tok studenteksamen ved Bergen katedralskule i 1837. I 1840 var han cand.theol. Året etter reiste han til Kunstakademie Düsseldorf for å utdanne seg til målar. Han studerte der til 1845, til dels med offentleg stipend.
Då han kom heim frå Düsseldorf, prøvde han å leve som kunstnar i Bergen. Han stod bak etableringa av Det norske Theater i Bergen saman med Ole Bull, og var den fyrste instruktøren ved teateret. Ein periode var han også aktiv i Bergens Haandværkerforening.
I 1854 vart han sokneprest i Bø i Vesterålen, deretter hadde same embetet i Steigen til han døydde. Han representerte Nordland på Stortinget 1862-63, der han var medlem av kyrkjekomiteen.
Jensen målan i 1869/70 altartavla i Vågan kyrkje. Ho vart arkivert då kyrkja vart riva og erstatta av Lofotkatedralen i 1900, men hengt opp i 1948 etter kyrkjelyden sitt ynskje.
Altartavla er utgangspunkt for Herbjørg Wassmo sin roman Hundre år.
Pløsauge
Pløsauge, Platysteiridae, er ein familie av små, kraftige sporvefuglar i tropisk Afrika. Familien samlar pløsauge, batisar og biasar. Gruppa var tidlegare klassifisert som ein underfamilie av flugesnapparfamilien Muscicapidae.
Desse insektetande fuglane er vanlegvis funne i open skog eller i buskar og kratt. Dei jaktar insekt i lufta, eller ved å ta byttet frå bakken som ein varslar. Reiret er lite, fint koppforma og ligg lågt i eit tre eller i ein busk.
Distribusjon og habitat
Pløsauge er fuglar som lever i tre, i hovudsak er habitata skogsområde i Afrika sør for Sahara. Dei to biasane, kvitbrystbias og toppbias, lever i tett skog, slekta Platysteira, med fellesnamnet pløsauge, er fuglar som finst i skog, og habitata til batisar strekkjer seg over alle naturtypar unntatt dei tettaste skogane i Kongo-bassenget og dei tørraste ørkenane. Artane priritbatis og pygmebatis er i stand til å leve i svært tørre miljø med noko dekkje, og kvitpannepløsauge favoriserer mangroveskogar i Angola. Mange artar i familien har tilpassa seg habitat endra av menneske. Familien har høgst mangfald i regionar rundt ekvator, ein finn halvparten av alle kjende artar i Tanzania, og nesten halvparten i området dekt av Kongo og Kenya.
Artane i denne familien er generelt standfuglar. Men det finst nokre unntak, kvitbrystbias er truleg trekkfuglar innanfor Afrika, dei er fråverande i einskilde delar av utbreiingsområdd i delar av året. Og somme batis-artar tar dessutan sesongmessige trekk i tillegg til kortare streif på grunn av endringar i lokale levetilhøve.
Morfologi
Pløsauge er små til mellomstore sporvefuglar. Dei har korte bein og ei oppreist haldning når dei sit. Stjertlengda varierer, frå batisar som har korte halar til Platysteria-pløsauge og biasas med lengre stjertar. Nebba er flat og bøygd mot enden, er generelt breitt med velutvikla bustfjører. Med unntak av nokre få batis-artar syner desse fuglane kjønnsdimorfisme i fjørdrakta. Dei to biasane er flugesnapparliknande fuglar. I det heile har fuglar i familien kvit underside og mørk, flekkete overside, og mange artar ber eit mørkt band over brystet. Nokre få pløsauge fråviker dette mønstret og har meir fargerike fjørdrakter. Mange artar kan reise fjørene på gumpen til ein slags dott. Irisen hos batisar og toppbias er fargerike og blir brukt i kommunikasjon, dei bli meir fargerike når dei vaksne er spente. Hos Platysteira-artane blir den fargerike hudlappen over auga brukt til kommunikasjon. Denne hudlappen har gjeve namnet pløsauge på familien. Nokre artar i familien er ganske vokale med ei rekkje fløytelydar, skarpe kallerop og duettar. Batisar har evne til å lage hørbare venglydar når dei flyg frå grein til grein, eit supplement til song.
Føde
Den viktigaste komponenten i dietten av alle artene er insekt, sjølv om edderkoppar, tusenbein og skorpionar òg blir tatt, og det er jamvel registreringar av små øgler i dietten. Blant insektbytte finst ei rekkje ulike typar artar, biller, grashopper og andre rettvenger, fluger, mygg, kvefs, termittar, knelarar og andre er registrerte. Dei kan søkje føde individuelt eller saman i familiegrupper. Nokre artar vil òg beite som ein del av fleirartsflokkar, ein teknikk som har vist seg å gje føremonar. Ulike artar og slekter brukar varierande metodar for å ta føda, alt frå å plukke bytte frå blad på trea til å fange det i lufta.
Artslista
Pløsauge i rekkjefølgje etter Clementslista versjon 6.8 frå august 2013 med norske namn etter Norske navn på verdens fugler.
Slekt Lanioturdus
Slekt Platysteira
Distriktet Le Locle
Distriktet Le Locle er eitt av seks distrikt i kantonen Neuchâtel i Sveits. Distriktet hadde 14 099 innbyggarar i 2010 og dekte eit areal på 138 km². Distriktet Le Locle ligg vest i kantonen, der det har ei lang grense mot Frankrike.
Zall-Bastar
Zall-Bastar er ein tidlegare landkommune i regionen Tirana i Albania. Etter ei admininistrasjonsreform i 2014 inngår han som ei kommunaleining i kommunen Tirana.
Distriktet Le Locle
Distriktet Le Locle omfattar sju kommunar. Omframt den dominerande kommunen Le Locle, er det Brot-Plamboz, La Brévine, Les Brenets, Le Cerneux-Péquignot, La Chaux-du-Milieu og Les Ponts-de-Martel.
Zall-Bastar
Ved folketeljinga i 2011 hadde den dåverande landkommunen Zall-Bastar 3 380 innbyggjarar.
Tidlegare administrativ inndeling
Fram til år 2000 var Zall-Bastar ein del av distriktet Tirana. Den dåverande landkommunen omfatta busetnadene:
Jonas Collett
Jonas Collett var ein norsk embetsmann og statsråd, og ein av dei som sette eit sterkt preg på statsforvaltninga i Noreg i si samtid.
Bakgrunn og familie
Collett var son av kammerråd Johan Collett (1734–1806) og Else Elisabeth Ramus Jensen (1746–88), bror av Peter Collett (1767–1823) og eidsvollsmannen Johan Collett. Faren var eigar av godset Rønnebæksholm på Sjælland, men solgte det i 1777 og familien flytta til København. Collett studerte ved Københavns Universitet og vart cand.jur. i 1793.
Karriere
I 1795 vart han utnemnd til fut i Numedal og Sandsvær og kom til Kongsberg året etter. Han vart konstituert amtmann i Buskeruds amt i 1813-14. I 1814 deltok han på stormannsmøtet på Eidsvoll den 16. februar. Saman med Niels Aall leia han forhandlingane med den svenske generalen Magnus Björnstjerna som resulterte i Mossekonvensjonen.
Frå 1814 og framover hadde han ei rad sentrale roller i den norske forvaltninga og regjeringa og han vart formann for regjeringa - førstestatsråd - i 1822.
Dekorasjonar
Collett vart tildelt Dannebrogordenen i 1809. I 1815 fekk han Nordstjerneordenen og vart kommandør av denne ordenen i samband med kroninga av Karl III Johan i 1818. I 1825 vart han utnemnd til Serafimerridder.
Altmünster
Altmünster er ein kommune (Marktgemeinde) i Distriktet Gmunden i forbundslandet Oberösterreich i Austerrike. Kommunen har ei flatevidd på 78,8 km² og i kring 9 800 ibuarar. Byen Altmünster med sine 4 500 ibuarar ligg 442 meter over havet, ved vestbreidda av innsjøen Traunsee. Kommunen elles omfattar den store landsbyen (Kastralgemeinde) Neukirchen fire kilometer vest om byen, tre mindre landsbyar og fem grender. 48% av flatevidda er skog- og 35% landbruksareal.
Turisme er hovudnæring i kommunen, elles pendlar mange til arbeid i byane Gmunden og Vöcklabruck.
Henrik Klaveness
Henrik Klaveness var ein norsk skipper, gardbrukar og stortingsmann frå Sande i Vestfold.
Ylivieska
Ylivieska er ein by og kommune i landskapet Norra Österbotten i Finland. Kommunen har ca. 14 195 innbyggjarar og eit areal på 572,68 km². Ylivieska er ein finskspråkleg kommune som grensar til kommunane Alavieska, Haapavesi, Kalajoki, Nivala, Oulainen og Sievi.
Henrik Klaveness
Perioden 1863-77 var han ordførar i Sande, dessutan var han forlikskommissær. Tingperiodane 1871-73 og 1874-76 representerte han Jarlsberg og Larviks amt på Stortinget. Begge periodane var han medlem av næringskomite nr 2.
Klaveness døydde på Gokstad.
Hama guvernement
Hama guvernement (arabisk مُحافظة حماه, Muḥāfaẓat Ḥamā) er eit av fjorten guvernement (provinsar) i Syria. Det ligg vest i det sentrale Syria. Arealet varierer frå kjelde til kjelde, frå 8 844 km² til 8 883 km². Guvernementet har 1 593 000 innbyggjarar (2010). Hovudstaden er Hama.
Arealbruk og jordbruk
Hama er eit viktig jordbruk- og industrisenter i Syria, med eit areal på, over ein tredjedel av arealet i guvernementet, som er oppdyrka. Guvernementet produserer over halvparten av den nasjonale avlinga av poteter og pistasjenøtter, i tillegg til forskjellige andre grønsaker. Kvegoppdrett er òg vanleg i guvernementet.
Distrikt
Guvernementet er delt inn i fem distrikt (manatiq):
Desse er vidare delt inn i 22 underdistrikt (nawahi).
Oni (fleirtyding)
Oni kan visa til:
Sulmona
Sulmona er ein by og ein kommune i Provinsen L'Aquila i regionen Abruzzo i Italia. Kommunen har knapt 25 000 ibuarar og eit areal på 70,3 km². Byen ligg i ein breid dal der elva Gizio renn i hop med fleire mindre elvar. I før-romersk tid var byen ein av dei viktigaste i landområdet til folkegruppa pelignerane. I romersk tid vart byen omtala som Sulmo og er sidan den gong kjend som fødestaden for diktaren Ovid. Til hans heider er reist ein statue på plassen Piazza XX Settembre som ligg på hovudgata Corso Ovido, oppkalla etter nettopp Ovid.
I dag er Sulmona kjend som hovudstaden for produksjonen av konfetti i Italia.
Klima
Sulmona har eit typisk innlandsklima med varme somrar og kalde vintrar, med stor skilnad på dag- og nattemperaturar. Klimaet er turt med omkring 600 mm årleg nedbør.
Tawara
Tavara eller tawara er eit bantuspråk som blir snakka i Tete-provinsen vest i Mosambik, ved grensa til Zimbabwe. Det er del av eit dialektkontinuum med sjona, der det høyrer til korekoregruppa.
Tavara har to hovuddialektar, nordleg og sørleg. Den nordlege verker vera påverka av nyungwe.
The Last Thing on My Mind
«The Last Thing on My Mind» er ein song skriven av den amerikanske visesongaren Tom Paxton tidleg i 1960-åra og først spelt inn av Paxton i 1964. Songen vart gjeve ut i 1964 på albumet hans Ramblin' Boy, som var det første albumet hans på (Elektra Records).
Songen er ein av dei mest kjende songane til Paxton.
Elvis (1973)
Elvis er eit album frå 1973 av Elvis Presley. Det selde over ein million eksemplar verda over, trass i at det om ut kort tid etter det langt meir suksessrike Aloha from Hawaii. Det vert stundom kalla «The Fool» etter ein av songane på albumet, og for å skilje det frå albumet frå 1956 med same tittel. «Fool» vart gjeven ut på singel og nådde 15. plassen på den britiske singellista, i lag med eit konsertopptak av «Steamroller Blues».
«Fool» og «Where Do I Go From Here» vart spelte inn i mars 1972. «It's Impossible» er eit konsertopptak frå Hilton Hotel i Las Vegas frå februar 1972. Spor 3, 4, 6–10 var songar som var att etter innspelingane i mars og mai 1971 i RCA sitt Studio B i Nashville. På tre av songane spelar Presley piano: «It's Still Here», «I'll Take You Home Again, Kathleen» og «I Will Be True». Desse tre vart alle gjevne ut på ny som ein del av plateboks i 1980, Elvis Aron Presley. Songen «Fool» var òg med i denne samlinga. Fire andre songar på albumet vart òg gjevne ut på ny på seinare album: «It's Impossible» (Pure Gold, 1975), «Padre» (He Walks Beside Me, 1978), «(That's What You Get) For Lovin' Me» (A Canada Tribute, 1978) og «Don't Think Twice, It's All Right» (Our Memories Of Elvis Volume 2, 1979).
Follow That Dream-utgåva
Etter meir enn 20 år ute av opplag på vinyl, gav RCA ut albumet på ny i mars 1994 på CD, og igjen i 2010 på samleetiketten Follow that Dream.
Kirovsk
Kirovsk er ein gruveby i Murmansk oblast i Russland ved foten av Khibiny-fjella. Han har om lag 30 000 innbyggjarar. Byen vart grunnlagd i 1929 etter oppstarten av apatitt- og nefelinitt-utvinning.
Byen har ein filial av Det russiske vitskapsakademiet, ein botanisk hage Kirovsk vennskapshage, eit eige ballettensemble Kirovskballetten og eit stort alpinanlegg i Khibiny-fjella.
Byen er venskapsby med Harstad.
Deccantrappene
Deccantrappene er eit stort område av vulkanske bergartar på Deccanplatået i vestlege sentrale India (mellom 17°-24°N, 73°-74°E) og eit av de største vulkanske områda på jorda. Trappene består av fleire lag stivna basalt som saman målar over 2 000 meter i høgd, dekkjer ei yte av 500 000 kvadratkilometer og utgjer eit volum på 512 000 kubikkkilometer. Nemninga «trapper» viser til dei trappliknande åsane som kjenneteikner regionen.
Historie
Deccantrappene blei danna gjennom ei rekkje vulkanutbrot for mellom 60 og 68 millionar år sidan i slutten av krittida. Dei fleste vulkanutbrota fann stad ved Dei vestlege Ghatfjella (nær Mumbai) for 65 millionar år sidan. Denne meir intensive rekkja utbrot kan ha vara i mindre enn 30 000 år.
Den opphavlege yta som blei dekt av lavaflaumane blir rekna for å ha vore så stor som 1,5 millionar kvadratkilometer, cirka halvdelen av yta til det moderne landet India. Seinare blei Deccantrappene reduserte til den noverande utstrekkinga si gjennom erosjon og platetektonikk. Den noverande utbreiinga av direkte synlege lavastein er på kring 512 000 kvadratkilometer.
Effekt på klima og miljø
Utsleppet av vulkanske gassar, særleg svoveldioksid, under danninga av trappene bidrog til klimaendringar. Tilgjengelege data peikar på ein gjennomsnittleg temperaturreduksjon på 2 grader C i denne perioden.
På grunn av storleiken til området har forskarar spekulert i om gassane som slapp ut då Deccantrappane blei danna spela ei rolle i krit-tertiær-utryddinga, som inkluderte massutdøyinga av dei store dinosaurane. Ei plutseleg avkjøling av jordoverflata på grunn av svovelhaldige vulkanske gassar kan ha bidratt til denne massedøden. I dag er likevel dei fleste forskarar samde om at masseutryddinga var forårsaka av meteorittnedslaget i Chicxulub i Mellom-Amerika, som skal ha produsert ei solblokkerande støvsky som førte til ein nedgang i den globale temperaturen.
Kjemisk samansetjing
I Deccantrappene er minst 95 % av lavaen danna av tholeiitisk basalt, men det finst òg andre bergartar, som:
Xenolittar frå mantelen er blitt skildra i Kachchh (nordvestlege India) og i vestlege Deccan.
Fossil
Deccantrappene er kjende for fossilsenger som er blitt funne mellom lavalaga. Særleg kjende artar er frosken Oxyglossus pusillus (Owen) frå indisk eocen og tannfrosken Indobatrachus, ei tidleg slekt av moderne froskar som i dag er plassert i den australske familien Myobatrachidae. Det finst også fossil av ferskvassmuslingar.
Bourne i Lincolnshire
Bourne  er ein by i grevskapet Lincolnshire i England. Han har kring 12 000 innbyggjarar og ligg vest i the Fens.
Bønnespirer
Bønnespirer er ein type matspire laga av bønner. Fleire ulike bønneslag kan brukast til føremålet, men mungbønner og soyabønner er særleg utbreidde. Bønnespirer kan etast rå, kokt eller steikt. Dei kan også varmast i mikrobølgjeomn.
Tradisjonen med å eta spirer har gamle røter i Asia, der bønnespirer blir brukte i ulike rettar, som salatar, suppar, wokrettar og vårrullar.
Bønnespirer har ein mild delikat og er sprøe i rå tilstand. Mungbønnespirer er 2-3 mm tjukke og kvite, med bleikgul farge i begge endar. Det grøne bøneskalet kan sitja på eller ikkje.
Viv Prince
Vivian Martin Prince er ein engelsk trommeslagar. Han spelte i forskjellige band i 1960-åra, som The Pretty Things. Han var kjend for den ville og eksentriske oppførselen sin, som skaffa han mykje publisitet og inspirerte Keith Moon.
Tommi Soidinmäki
Tommi Matti Kristian Soidinmäki er ein finsk songar.
Viv Prince
Biografi
Viv Pince byrja ssom musikar i det tradisjonelle jazzbandet Lennie Baldwin's Dauphin Street Six i 1961, som han turnerte med i Danmark og spelte sine første innspelinga med i 1962. Han forlet dei under ein turné i Tyskland og vart med i The Jazz Cardinals. Utan arbeidsløyve måtte han dra attende til London, der han vart kjend som studiomusikar. og spelte på mange popplater på den tidda. Han vart medlem av Carter-Lewis and the Southerners i juni 1963 og spelte inn tre singlar med dei, inkludert hitten «Your Momma's Out of Town», i lag med Jimmy Page. På denne tida vart han den første britiske rockemusikaren som måtte i retten for dopmisbruk. I 1964 vart han overtalt av The Pretty Things om å bli med i bandet deira. Han spelte trommer på dei to første albuma deira, The Pretty Things og Get the Picture?, begge i 1965.
The Pretty Things hamna ofte i pressa på grunn av den ville oppførselen deira, ofte på grunn av Prince. Han var ofte full eller høg på amfetamin og forlet trommesettet og vandra rundt på scenen under konsertane. Ein ung Keith Moon såg fleire Pretty Things-konsertar, der han studerte stilen til Prince. I følgje Jimmy Page var det òg Prince som gav Keith Moon kallenamnet «Moon the Loon», som han var ven med. Han var òg ven med Brian Jones, Dave Davies, John Entwistle, P.J. Proby og The Beatles. På ein turné i New Zealand i august 1965 gjekk han rundt på scenen i ein pillbox-hatt i leopardskinn med ein død hummar på ei snor, og starta opp eld på scenen. Etter ein krangel med besetninga vart han kasta av flyet han skulle ta med resten av bandet attende til England. Etter kvart møtte han sjeldnare og sjeldnare opp på innspelingane deira og banet måtte ringje til andre trommeslagarar for å erstatte han, inkludert Bobby Graham, Mitch Mitchell og Twink. Han var ferdig i The Pretty Things midt i november 1965 då han fekk sparken. Han vart erstatta av Skip Alan.
Etter å ha slutta i The Pretty Things, spelte Prince med The Bunch of Fives og The Denny Laine String Band. Han spelte òg trommer på somme konsertar for The Honeycombs, The Who og Hawkwind, og vart vurdert som trommeslagar for The Jeff Beck Group. Ein periode dreiv han nattklubben The Knuckles i Soho i London, som han hevda var det første øvingslokalet til Jimi Hendrix i England. Prince hevda òg at han føreeslo musikarane som spelte i Jimi Hendrix Experience for Hendrix. Mot slutten av 1960-åra spelte han på plater av Chris Barber (på ei innspeling leia av Paul McCartney), Twink og McGough & McGear (i lag med Jimi Hendrix), i tillegg til singlar av band som VAMP (med Pete Sears og medlemmar av Hutchinson Clark), Kate og ein solosingel, «Light of the Charge Brigade».
Opus citatum
Eksempel
Referanse nummer 11 er til det same verket som referanse nummer 9 (R. Millan, Art of latin grammar), sjølv om sidetalet er eit anna.
Ian Bairnson
Ian Bairnson er ein skotsk musikar, mest kjend som eit av dei faste medlemmane i The Alan Parsons Project. Han er multiinstrumentalist og har spelt saksofon og klaverinstrument, men er mest kjend og brukt som gitarist. Han føretrekkjer å bruke ein sixpence-mynt som plekter.
Han var medlem av bandet Pilot og bidrog på hitsingelen deira «Magic.» I lag med resten av Pilot samarbeidde han med Alan Parsons, som var produsent på debutalbumet deira. Han spelte òg på dei fire første albuma til Kate Bush og andre artistar som Bucks Fizz, Yvonne Keeley, Joe Cocker, Jon Anderson, Chris DeBurgh, Mick Fleetwood, Neil Diamond. Han har òg stått på scenen med Sting, Eric Clapton, Beverley Craven og mange fleire.
Mizukuguri Ura
Mizukuguriura er ei vik på austsida av Lützow-Holmbukta i Dronning Maud Land. Ho ligg på vestsida av Langhovde 1 km vest for Langskallane. Det vart dykka her under Den japanske antarktisekspedisjonen (JARE) i februar 1968 og namnet «Mizukuguri Ura» (Dykkevika) vart gjeven av JARE i 1972.
Basseterre
Basseterre er hovudstaden i Saint Kitts og Nevis. Han hadde i 2001 kring 13 200 innbyggjarar. Byen vart grunnlagd i 1627, og har i dag sukkerraffinering og botanisk hage.
Grimse
Grimse er ei fjellelv som spring ut på Dovrefjell og munner ut i Folla ved Grimsbu i Folldal kommune.
Reidar Strømdahl
Reidar Strømdahl var ein norsk byråkrat og stortingsrepresentant frå Skoger i Vestfold.
Strømdahl var son til ein snikkar. Sjølv utdanna han seg i handel og rekneskap. Frå 1936 var han tilsett i Riksrevisjonen, sidan 1959 som byråsjef. I 1968 vart han direktør ved Lier sjukehus, ei stilling han hadde til 1983.
Strømdahl var stortingsrepresentant for Arbeidarpartiet og Vestfold frå 1950 til 1969. I alle år på Stortinget var han medlem av justiskomiteen, siste fireårsperioden som sekretær. Han var visesekretær for Stortinget frå mai 1956 til januar 1959.
Frå unge år hadde han ei rad offentlege verv, samt tillitsverv i organisasjonar og parti.
Edvard Bull d.e.
Edvard Bull, fødd i Kristiania, var ein norsk historikar og politikar for Arbeidarpartiet, utanriksminister i Christopher Hornsrud si regjering i 1928.
Han blei student i 1899, cand. mag. 1906, universitetsstipendiat 1910, dosent i historie i 1913 og professor i 1917. I 1912 tok han doktorgraden med ei avhandling om «Folk og Kirke i Middelalderen, Studier til Norges Historie».
Edvard Bull som politikar
I 1923 blei Bull vald til Arbeiderpartiet sin nestformann, og blei sitjande i denne posisjonen til han døydde.
I tida mellom den russiske revolusjonen i 1917 og Nygaardsvold-regjeringa i 1935 var arbeidarrørsla splitta i ei gruppe som ønskte revolusjon, og ei gruppe som ønskte regjeringsmakt etter svensk og dansk mønster, gjerne kalla ministersosialisme. I ein periode frå 1921 var her etter kvart tre parti, Arbeidarpartiet, Norges Socialdemokratiske Arbeiderparti og Noregs Kommunistiske Parti. På grunn av oppsplittinga og dåverande valordning vart stortingsvalet 1924 dårleg for alle tre. LO pressa deretter på for ei samanslåing av kreftene, og på samlingskongressen i 1927 slo Arbeidarpartiet seg saman med Norges Socialdemokratiske Arbeiderparti, og også ein del utbrytarar frå NKP kom over til Arbeidarpartiet. Edvard Bull vart attvald som nestleiar, som representant for dei radikale.
Samanslåinga førte til at Arbeiderpartiet vart ein klar vinnar av stortingsvalet 1927. Arbeidarpartiet hadde aldri før sete i regjering, og for dei borgarlege partia var det heilt utenkeleg at Arbeidarpartiet skulle få danne regjering. Da Kong Haakon rådførte seg med stortingspresidentane, peika Christopher Hornsrud som representerte Arbeidarpartiet i presidentskapen, på at det var naturleg at det partiet som hadde vunne valet, skulle danne regjering. Til dette forslaget skal Edvard Bull ha uttala: «Men er dere blitt spenna gærne da, gutter?»
Dagen etter, den 27. januar 1928 bad kongen Christopher Hornsrud og Arbeiderpartiet om å danne regjering. Bull blei tildelt posten som utanriksminister. Sidan det å danne regjering blei sett på som eit steg mot høgre, fekk den radikale og marxistiske Bull oppgåva med å formulere Hornsrud-regjeringa si tiltredingserklæring. I følgje erklæringa frå 8. februar 1928 skulle regjeringa «la sig lede av hensynet til arbeiderklassen og hele det arbeidende folks interesser» og regjeringa skulle på vegne av Arbeidarpartiet «lette og forberede overgangen til et sosialistisk samfund». Dette førte til at sentralbanksjef Nicolai Rygg frykta ny bankkrise på grunn av kapitalflukt, og Venstre sin Mowinckel fremma mistillitsforslag mot regjeringa basert på tiltredingserklæringa. Med rette har det difor blitt sagt at Hornsrud-regjeringa er den einaste regjeringa i Noreg som har blitt felt på si eiga tiltredingserklæring.
Etter at regjeringa hadde falle, mista fleire i partileiinga trua på at regjeringsmakt var rett partilinje. Bull uttalte i 1930 at «Hvad hjelp er det i å erobre et flertall valgstemmer?» og landsmøtet vedtok å søke makt utan nødvendigvis å ha "folkeflertallet" bak seg. Bull hevda då at det parlamentariske demokrati var ein «gammel og overtroisk frase fra det 19. århundre»
Ebensee
Ebensee am Traunsee er ein kommune (Marktgemeinde) i Distriktet Gmunden i forbundslandet Oberösterreich i Austerrike. Kommunen har ei flatevidd på 194,7 km² og i kring 7 700 ibuarar.
Byen Ebensee med sine 4 100 ibuarar ligg 443 meter over havet, ved sørenden av innsjøen Traunsee. Kommunen elles omfattar tre landsbyar og seks grender. Heile 64% av kommunen er skogdekt.
Wadi ad-Dawasir
Wadi Al Dawasir (arabisk skrift وادي الدواسر) er ein by i Najd i Saudi-Arabia. Han ligg i Dawasir-dalen og er heimlandet til stamma Al-Dawasir.
Kommunen hadde eit folketal på 68 201 innbyggjarar i folketeljinga i 2010. Han er delt inn i to nabolag, Alnowaima og Alkhamaseen.
Brackley
Brackley  er ein by i grevskapet Northamptonshire i England. Han har kring 13 500 innbyggjarar og ligg ved elva Great Ouse, om lag 31 km frå Oxford og 35 km frå Northampton. Historisk var han ein marknadsby basert på ull- og kniplinghandel.
Krithovudbrillefugl
Krithovudbrillefugl (Zosterops leucophoeus) er ein fugl i brillefuglfamilien av ordenen sporvefuglar.
Utsjånad og læte
Krithovudbrillefuglen er ein ganske stor og kraftig brillefugl. Han er for det meste lys med kvitaktig hovud og gråbrunt på vengene og halen. Han sest ofte saman med principebrillefugl, men denne er litt mindre og mykje mørkare. Blant lydane er lys skravling, framført i flokkar, og ein gjenteken "tsit-tit-cher-it-it" som song.
Utbreiing og systematikk
Fuglen finst berre på øya Príncipe i Guineabukta. Han blir handsama som monotypisk, det vil seie at han ikkje er delt inn i nokon underartar.
Tidlegare vart han plassert i slekta Speirops saman med artane kvitpannebrillefugl, brunbrillefugl og svartkronebrillefugl. Genetiske studiar viser likevel at dei dels er innebygde i den store slekta Zosterops, og dels at dei ikkje er kvarandres næraste slektningar. I dag er dei vanlegvis inkludert i Zosterops.
Levesett
Krithovudbrillefuglen sest i skog og plantasjar i små til store grupper. Han følgjer ofte med i flokkar av blanda artar.
Planetgir
Planetgir er eit gir som har fleire tannhjul utanpå kvarandre. To eller fleire (ofte tre, som i fig. 1) planethjul er i inngrep med eit sentralt plassert solhjul. På yttersida er planethjula i inngrep med ein tannring. Planethjula er opplagra på ein brakett. Planethjula har ein episyklisk rotasjon og namnet episyklisk gir er av og til nytta.
Eit planetgir kan nyttast for å redusera eller auka turtalet, avhengig av kva for hjul som kan rotera fritt. Om ein låser den ytre tannringen og driv braketen med planethjula vil solhjulet rotera med større turtal enn braketen. Om ein derimot låser solhjulet og driv braketen vil den ytre tannkransen rotera med mindre turtal enn braketen. Ein kan òg låsa braketen med planethhjula og driva enten solhjule eller den ytre tannkransen. Ein føremon med planetgir er at kreftene vert balanserte. Dei kan difor overføra stor dreiemoment utan at dimensjonane vert for store.
Døme
Fig. 2 syner eit planetgir nytta for å redusera turtalet. Den ytre tannkransen (rosa) er låst i dette dømet og solhjule (gult) vert drive av inngåande aksling (gul). Solhjulet driv planethjula (blå), som så driv braketen (grøn) slik at han roterer i same retning som solhjulet, men med redusert turtal. Dei raude merka syner vinkelen til solhjulet og braketten i utgangspunktet (venstre) og etter at solhjulet har rotert litt under ein halv omdreining og braketten har rotert 30° med klokka.
Bruk
På grunn av at planetgir er kompakte og kan overføra store dreiemoment vert dei ofte nytta som navreduksjon på lastebilar, anleggsmaskinar, skogsmaskinar og liknande. Dei vert òg nytta i automatgirkassar og i navgir på trøsykklar. T-Forden var utstyrt med manuell girkasse som nytta planetgir.
Royal Rappin's
Royal Rappin's er eit studioalbum av Millie Jackson og Isaac Hayes i lag. Albumet kom ut i 1979 på Polydor Records. Albumet var produsert av Millie Jackson og Brad Shapiro.
Samplingar
Somme av songane er blitt sampla av andre artistar:
Zersenay Tadese
Zersenay Tadese er ein eritreisk langdistanseløpar. Han vann bronsemedaljen i 10 000 meter under OL 2004 i Aten og sølvmedaljen på same distansen i verdsmeisterskapen 2009. Den olympiske medaljen var den aller fyrste til ein representant frå Eritrea.
Aktiv
Tadese var ein av verdas beste milløparar i tida 2004-12. Under dei olympiske leikane i Aten i 2004 vart han tredjemann på 10 000-meteren, 13 og 17 sekundar bak to karar frå grannelandet Etiopia. Dei to etiopiarane, Kenenisa Bekele og Sileshi Sihine, kom dei neste sesongane til å hindre Tadese siger i baneløp ved VM og OL. Jamt måtte han nøye seg med plasseringar frå 4. til 6. plass. Einast under verdsmeisterskapen 2009 sprang han inn til medalje i milløpet. Atter ein gong måtte han sjå Bekele vinne gullmedaljen, sjølv tok han sølv, fire sekundar bak den suverene etiopiaren.
Sine aller beste langdistanseløp på både 5 000 m og 10 000 m gjorde Tadese sommaren 2006. I Roma sette han personleg rekord med 12.59,2 på halvmila, seks veker seinare presterte han i Brussel imponerande 26.37,2 på den doble distansen.
Bërzhitë
Bërzhitë er ein tidlegare landkommune i regionen Tirana i Albania. Etter ei admininistrasjonsreform i 2014 inngår han som ei kommunaleining i kommunen Tirana.
Ved folketeljinga i 2011 hadde den dåverande landkommunen Bërzhitë 4 973 innbyggjarar.
Shagra
Shagra kan visa til:
Bërzhitë
Tidlegare administrativ inndeling
Fram til år 2000 var Bërzhitë ein del av distriktet Tirana. Den dåverande landkommunen omfatta busetnadene:
Nishino-ura
Nishino-ura er ei vik på vestsida av Aust-Ongul. Ho vart først kartlagd av norske kartografar frå flyfoto teken under Lars Christensen-ekspedisjonen, 1936-37. Ho vart kartlagd av Den japanske antarktisekspedisjonen (JARE), 1957, og av dei kalla Nishino-ura (Vestvika).
Österbymo
Österbymo er ein svensk tettstad og centralort i Ydre kommune i Östergötlands län i landskapet Östergötland. I 2005 hadde staden 873 innbyggjarar.
Niklas Dyrhaug
Niklas Dyrhaug er ein norsk langrennsløpar frå Tydal som vann VM-gull i 4 x 10 km stafett under Ski-VM 2015. Han er medlem av Tydal Idrettslag.
Karriere
Dyrhaug debuterte i verdscupen i langrenn på Beitostølen 21. november 2009. Han oppnådde si fyrste inndividuelle pallplassering i verdscupen då han vart nummer tre i verdscupfinalen 2012, ei tevling som inkluderte fire renn, og som vart arrangert i Stockholm og Falun frå 14. til 18. mars 2012. Tidlegare i same sesongen var han med på Noregs vinnarlag i 4 x 10 km stafett i eit verdscuprenn i Nove Mesto i Tsjekkia.
Sesongen 2015 tok Dyrhaug si fyrste NM-medalje då han vart nummer to på 30 km, bak Petter Northug, under NM på Røros. Under Ski-VM 2015 i Falun gjekk han fyrste etappe for Noregs lag som vart verdsmeistrar i 4 x 10 km stafett. Med seg på laget hadde han Didrik Tønseth, Anders Gløersen og ankermann Petter Northug.
Didrik Tønseth
Didrik Tønseth er ein norsk langrennsløpar som har vunne to VM-gull i 4 x 10 km stafett og eitt i same øvinga under Vinter-OL 2018. Han er medlem av Byåsen Idrettslag i Trondheim.
Aktiv
Tønseth var i 2010 med på det norske firemannslaget som vann stafetten under junior-VM i austerrikske Hinterarzten. I verdscupen markerte han seg fyrste gongen i franske La Clusaz ei helg i januar 2013, fyrst med ein fjerdeplass i den individuelle tevlinga, dagen etter imponerte han med ein framifrå etappe for det norske laget som vann stafettevlinga over 4 x 10 km. Han fekk sin fyrste individuelle pallplass i verdscupen då han 7. desember 2013 på Lillehammer vart nummer tre på 15 km. Vel eit år seinare, midt i desember 2014, kunne han klive opp på andreplassen etter 15 km i Davos, einast landsmannen Martin Sundby gjekk fortare.
Vinteren 2013 fekk Tønseth sølvmedaljen på 30 km under NM i Stokke i Vestfold, to år seinare tok han bronsemedaljen på same distansen då NM fann stad på Røros.
Tønseth var med i OL-troppen til Sotsji i 2014, utan å få gå eit renn. Under Ski-VM 2015 i Falun kom han i mål til fjerdeplass på 30 km og vart dermed beste nordmann. Seinare i meisterskapen gjekk han andreetappen for Noregs vinnarlag i 4 x 10 km stafett. Dei andre på laget var Niklas Dyrhaug, Anders Gløersen og ankermannen Petter Northug.
I 2017 vart Tønseth nummer fem på 15 km klassisk og nummer seks på 30 km då Ski-VM 2017 fann stad i Lahti. Sidan i meisterskapen gjekk han den fyrste etappen for Noreg i 4 x 10 km stafett, ei tevling som enda med norsk siger framom Russland, dei andre på laget var Niklas Dyrhaug, Martin Sundby og Finn Hågen Krogh.
Også under dei olympiske vinterleikane 2018 fekk Tønseth gå opningsetappen for Noreg på stafetten. Her veksla han 18 sekundar bak teten, noko som vart til 32 sekundar etter Sundby gjekk ein svak andreetappe. Gode etappeløp av Simen Krüger og Johannes Klæbo syrgde likevel for norsk triumf.
Bilete på ei utstilling
Bilete på ei utstilling, russisk tittel: Картинки с выставки – Воспоминание о Викторе Гартмане «Bilete frå ei utstilling – Til minne om Victor Hartmann» (fransk tittel: Tableaux d'une exposition) er ein pianosuite i ti bolkar som den russiske komponisten Modest Musorgskij komponerte i 1874 som ein heider til sin gode ven, den russiske biletkunstnaren og arkitekten Viktor Hartmann, som døydde 4. august 1873. Verket vart dedisert til musikkologen, librettisten og kunstkritikaren Vladimir Vasilievitch Stasov (1824-1906), som hadde vore involvert i namnsettinga av verket.
Pianoverket Bilete på ei utstilling har seinare vorte instrumentert og transkribert på tallause måtar. Men det er den instrumenteringa for symfoniorkester som den franske komponisten Maurice Ravel stod for, framført fyrste gongen i Paris 19. oktober 1922, som har gjort verket vidgjeten, og som har vorte den mest framført versjonen i både konsertsalane og som plateinnspelingar.
Tittelen på komposisjonen syner til ein utstilling som venar av Viktor Hartmann hadde fått skipa til på Det keisarlege kunstakademiet i St. Petersburg i februar og mars 1874 av verka hans etter at han hadde døydd året før, berre 39 år gamal. Det hadde gjort sterkt inntrykk på Musorgskij og fleire andre at Viktor Hartmann hadde døydd, og utstillinga var kome i stand for å minnast han.